ai4bharat/Pralekha huggingface dataset:
குடியரசுத் தலைவர் செயலகம்
பிரம்மகுமாரிகள் அமைப்பின் முன்னாள் தலைவர் தாதி பிரகாஷ்மணி நினைவாக குடியரசுத் தலைவர் தபால்தலையை வெளியிட்டார்
குடியரசுத் தலைவர் திருமதி திரௌபதி முர்மு இன்று  குடியரசுத் தலைவர் மாளிகையில் உள்ள கலாச்சார மையத்தில் பிரம்ம குமாரிகள் அமைப்பின் முன்னாள் தலைவர் தாதி பிரகாஷ்மணியின் நினைவாக தபால் தலையை வெளியிட்டார். தாதி பிரகாஷ்மணியின் 16-வது நினைவு தினத்தை முன்னிட்டு மத்திய தொலைத்தொடர்பு அமைச்சகத்தின் கீழ் உள்ள அஞ்சல் துறையின் 'மை ஸ்டாம்ப்' திட்டத்தின் கீழ் இந்த தபால் தலை வெளியிடப்பட்டுள்ளது.
நிகழ்ச்சியில் பேசிய குடியரசுத் தலைவர், தாதி பிரகாஷ்மணி ஆன்மீகத்தின் மூலம் இந்தியாவிலும் வெளிநாடுகளிலும் இந்திய கலாச்சாரத்தை பரப்பியதாகக் கூறினார். அவரது தலைமையின் கீழ், பிரம்ம குமாரிகள் அமைப்பு, உலகின் மிகப்பெரிய பெண்கள் தலைமையிலான ஆன்மீக அமைப்பாக மாறியது என்று குடியரசுத் தலைவர் குறிப்பிட்டார். சவாலான சூழ்நிலைகளிலும் நம்பிக்கையுடனும் தைரியத்துடனும் பிரம்ம குமாரிகள் அமைப்பை அவர் வழிநடத்தினார் என்று குடியரசுத் தலைவர் கூறினார்.
வாழ்க்கை தற்காலிகமானது என்பது உலகின் மிகப்பெரிய உண்மை என்றும், ஒரு நபர் அவரது செயல்களால் மட்டுமே நினைவுகூரப்படுகிறார் என்றும் குடியரசுத் தலைவர் தெரிவித்தார். தாதி பிரகாஷ்மணி இன்று நம்மிடையே இல்லாவிட்டாலும் அவரது நினைவுகள் மற்றும் மனிதகுலத்தின் நலன் குறித்த அவரது செயல்பாடுகள் எப்போதும் நம்மிடையே உயிர்ப்புடன் இருக்கும் என குடியரசுத் தலைவர் கூறினார். தாதி பிரகாஷ்மணியின் செயல்பாடுகள் வரும் தலைமுறைகளுக்கு தொடர்ந்து ஊக்கமளிக்கும் என்றும் அவர் தெரிவித்தார்.
சந்திரயான் -3 திட்டத்தின் சமீபத்திய வெற்றி குறித்து பேசிய குடியரசுத் தலைவர், முன்னெப்போதும் இல்லாத வெற்றியை இந்தியா விஞ்ஞானிகள் பெற்றுள்ளதாகவும் இதை நாம் அனைவரும் காண்பதாகவும் தெரிவித்தார். நிலவின் தென் துருவத்தை அடைந்த முதல் நாடு என்ற பெருமையை இந்தியா பெற்றுள்ளதை அவர் சுட்டிக்காட்டினார். சந்திரயான் -3 திட்டத்தின் மூலம் நிலவு தொடர்பான புதிய தகவல்கள் கிடைக்கும் என்றும், இது முழு உலகிற்கும் பயனளிக்கும் என்றும் குடியரசுத் தலைவர் திருமதி திரெளபதி முர்மு நம்பிக்கை தெரிவித்தார்.
நிதி அமைச்சகம்
ஆண்டுக்கு ரூ. 400 கோடி வரை வரவுள்ள நிறுவனங்களுக்கும் குறைந்த விகிதமான 25% பெருநிறுவன வரி விரிவுபடுத்தப்படுகிறது. இந்த வரம்பு முன்பு ரூ. 250 கோடி வரை இருந்தது
2019-20 நிதியாண்டிற்கான மத்திய பட்ஜெட் பெருநிறுவனங்களுக்கான குறைந்த விகித வரி விகிதமான 25%-ஐ ஆண்டுக்கு ரூ. 400 கோடி வரை வரவுள்ள நிறுவனங்களுக்கும் விஸ்தரித்துள்ளது. தற்போது இந்த வரிவிகிதம் ஆண்டுக்கு ரூ. 250 கோடி வரையில் வரவுள்ள நிறுவனங்களுக்கு மட்டுமே இருந்து வந்தது. 2019-20 நிதியாண்டிற்கான பொது பட்ஜெட்டை இன்று நாடாளுமன்றத்தில் சமர்ப்பித்துப் பேசிய மத்திய நிதி மற்றும் பெருநிறுவன விவகாரங்களுக்கான அமைச்சர் திருமதி. நிர்மலா சீதாராமன் “இது மொத்தமுள்ள வர்த்தக நிறுவனங்களில் 99.3 சதவீத நிறுவனங்களுக்குப் பொருந்துவதாக இருக்கும். இந்த வரிவிகிதத்தில் இருந்து 0.7 சதவீத நிறுவனங்கள் மட்டுமே வெளியே இருக்கும்” என்று குறிப்பிட்டார்.
நிரந்தர கணக்கு எண்  மற்றும் ஆதார் ஆகியவற்றை ஒன்றுக்கு பதிலாக மற்றொன்றை பயன்படுத்த அனுமதிப்பது என்றும் பட்ஜெட் பரிந்துரை செய்துள்ளது. இதன் மூலம் பான் அட்டை இல்லாதவர்கள் வருமான வரிக்கான விவரங்களை தாக்கல் செய்யும்போது தங்களது ஆதார் எண்ணை குறிப்பிட்டாலே போதும். அதைப் போன்றே நிரந்தர கணக்கு எண் கோரப்படும் இடங்களில் எல்லாம் இதே போன்று ஆதார் எண்ணை அவர்கள் பயன்படுத்திக் கொள்ளலாம்.
முன்னதாகவே நிரப்பப்பட்ட வருமான வரிப் படிவங்கள் வரி செலுத்துவோருக்கு வழங்கப்படும். இதில் சம்பள வருமானம், பங்குகளில் இருந்து பெறப்பட்ட மூலதன லாபம், வங்கி வட்டி வருமானம், பங்குகளில் இருந்து பெறப்படும் ஈட்டுத் தொகை மற்றும் வரிப் பிடித்தம் ஆகிய விவரங்கள் அடங்கியிருக்கும்.
மின்னணு முறையின் மூலம் மனிதர்கள் நேரடியாக ஈடுபட வேண்டிய அவசியம் இல்லாமல் நேருக்கு நேர் பார்க்காமல் மதிப்பீடு செய்வது என்ற திட்டமும் இந்த ஆண்டில் படிப்படியாக தொடங்கப்படவுள்ளது. இதில் தொடக்க முயற்சியாக, குறிப்பிட்ட வரவு –செலவுகள் குறித்தும் அல்லது குறைபாடுகள் குறித்தும் ஆய்வு செய்ய வேண்டிய அவசியமுள்ள விஷயங்களில் இத்தகைய மின்னணு முறையிலான மதிப்பீடுகள் மேற்கொள்ளப்படும் என்றும் அவர் மேலும் குறிப்பிட்டார்.
எந்தவொரு வங்கிக் கணக்கில் இருந்தும் ஓர் ஆண்டில் ரூ. 1 கோடிக்கும் மேலாக பணத்தை எடுக்கும் நிலையில் அதற்கு வரியாக 2 சதவீதம் தொடக்க நிலை வரிப்பிடித்தம் விதிக்கப்படுவதற்கும் இந்த பட்ஜெட் முன்மொழிந்துள்ளது.
பீம், யுபிஐ, யுபிஐ-க்யூ ஆர் கோட், ஆதார் பே, சில குறிப்பிட்ட கணக்கு அட்டைகள், நெஃப்ட், ஆர்டிஜிஎஸ் போன்ற குறைந்த செலவில் மின்னணு முறையில் பணம் செலுத்தும் வசதிகள் குறைந்த அளவிற்கு ரொக்கப் பணத்தை அடிப்படையாகக் கொண்ட பொருளாதாரத்திற்கு வழிவகுக்கும்.
வரி செலுத்தும் பிரிவின் கீழ் வர்த்தகம் செய்வதை எளிதாக்குவதில் இந்தியாவின் செயல்பாடு குறித்த தரவரிசை 2017-ல் 172 ஆக இருந்தது இது 2019-ல் 121 ஆக உயர்ந்துள்ளது என்று குறிப்பிட்ட நிதியமைச்சர் தொழில்நுட்பத்தைப் பயன்படுத்திக் கொள்ளும் மேற்கண்ட தொழில்நுட்ப ரீதியான நடவடிக்கைகள் முறையாக வரி செலுத்துவதை ஊக்குவிக்கும் என்றும் குறிப்பிட்டார்.
வருவாய் குறித்த விவரங்களை பதிவு செய்யாததற்காக கைது போன்ற நடவடிக்கைகளை எடுப்பதற்கான உச்சவரம்பு ரூ. 3,000 லிருந்து ரூ. 10,000 ஆக உயர்த்துவது, வருமான வரி சட்டத்தின் 50சிஏ மற்றும் 56 பிரிவுகளின் விதிமுறைகளை தவறாகப் பயன்படுத்திக் கொண்டு துன்பங்களுக்கு ஆளாகும் குறிப்பிட்ட பிரிவை சேர்ந்தவர்களுக்கு விலக்கு அளிப்பது உள்ளிட்ட வரி செலுத்துவோரின் உண்மையான துன்பங்களை குறைக்கும் வகையில் வரிக்கான சட்டத்தை எளிமையாக்கவும் இந்த பட்ஜெட் திட்டமிட்டுள்ளது.
பிரதமர் அலுவலகம்
“அர்த் கங்கா திட்டம்” குறித்து பிரதமர் பரிசீலனை: ஏற்றத்தாழ்வுகளை சரி செய்வது மக்களை இணைப்பது.
“அர்த் கங்கா” திட்டத்தை நடைமுறைப்படுத்துவதற்காக வகுக்கப்பட்டுள்ள திட்டங்கள் குறித்து பிரதமர் நரேந்திர மோடி இன்று பரிசீலித்தார்.
கங்கை நதிக்கரையோரத்தில் பொருளாதார செயல்பாடுகளை ஊக்குவிப்பதற்காக ‘அர்த் கங்கா’ திட்டத்தை 14 டிசம்பர் 2019 அன்று கான்பூரில் நடைபெற்ற தேசிய கங்கை கவுன்சிலின் முதலாவது கூட்டத்தில் பிரதமர் திரு நரேந்திர மோடி கருத்துருவாக்கினார்.
கங்கை நதியைப் போக்குவரத்துக்கு பாதுகாப்பான ஒரு வழியாக மேம்படுத்தும் நோக்கத்துடன் உருவாக்கப்பட்ட ஜல் மார்க் விகாஸ் திட்டம், - நீர் வழி மேம்பாட்டுத் திட்டம் உலக வங்கியின் தொழில்நுட்ப மற்றும் நிதி உதவியுடன் நடைமுறைப்படுத்தப்பட்டு வருகிறது. கங்கை நதிக்கரையோரத்திலும், அதைச் சுற்றியுள்ள பகுதிகளிலும் பொருளாதார செயல்பாடுகளை ஊக்குவிப்பதற்கு கவனம் செலுத்துவதற்காக அங்குள்ள உள்ளூர் சமூக மக்களின் ஈடுபாட்டுடன், நீர்வழி மேம்பாட்டுத் திட்டத்தை மறுகட்டமைப்பு  செய்வதே அர்த் கங்கா திட்டத்தின் வருங்கால திட்டமாகும். உத்தரப்பிரதேசம், பீகார், ஜார்க்கண்ட், மேற்கு வங்கம் ஆகிய இடங்களில் உள்ள நதிக் கரையோரங்களில், பொருளாதாரச் செயல்பாடுகளை ஊக்குவிப்பதற்காக, இத்திட்டத்தின் கீழ் சமூக அளவிலான பொருளாதாரச் செயல்பாடுகளை ஊக்குவிக்கும் வகையில், சிறிய படகுத்துறைகள் கங்கை நதிக்கரை கரையோரங்களில் ஏற்படுத்தப்படும். இந்த நான்கு மாநிலங்களிலும் கங்கை நதிக்கரையோரத்தில் உள்ள இடங்களில், 40 மிதக்கும் படகுத் துறைகள்,  10 ரோ ரோ டெர்மினல்கள் அமைக்கப்படும். இதனால் விவசாயிகள் தங்களது விளைபொருள்களை எடுத்துச் செல்வதற்கான போக்குவரத்துச் செலவு குறையும்.
வணிக வாய்ப்புகள், சந்தைகளை அணுகுவதற்கான வழிகள் ஆகிய நன்மைகளை அளிப்பதோடு மட்டுமல்லாமல், அங்குள்ள உள்ளூர் மக்கள் பொருளாதார மேம்பாடு அடையவும், பயணிகள் வசதியையும் ‘அர்த் கங்கா’ அளிக்கிறது. அதுமட்டுமல்லாமல், பெரிய அளவிலான கைத்தொழில் திறமைகளை அதிகரிக்கவும், பொதுத்துறை/ தனியார்துறை திறன் வளர்ச்சியையும் இத்திட்டம் உறுதி செய்யும். அடுத்த 5 ஆண்டுகளில் 5,000 கோடி ரூபாய் அளவிற்கான பொருளாதார நன்மைகள் கிடைக்கும் வகையில், கங்கை நதிக்கரையில் பொருளாதார வளர்ச்சியை ஏற்படுத்தும் கிரியா ஊக்கியாக ‘அர்த் கங்கா’ திட்டம் செயல்படும்.
இக்கூட்டத்தின் போது மத்திய கப்பல் போக்குவரத்து துறை இணை அமைச்சர்  திரு மான்ஸுக் மாண்டவ்யா
(Visitor Counter : 223
சிறப்பு சேவைகள் மற்றும் கட்டுரைகள்
சென்னையில் தேசிய கம்பெனி சட்ட மேல்முறையீட்டு நீதிமன்றத்தின் புதுப்பிக்கப்பட்ட வளாகத்தை மத்திய நிதியமைச்சர் திறந்து வைத்தார்
தேசிய கம்பெனி சட்ட நீதிமன்ற நியமனங்கள் முழுவீச்சுடன் மேற்கொள்ளப்பட்டு வருகின்றன- திருமதி நிர்மலா சீதாராமன்
தேசிய கம்பெனி சட்ட நீதிமன்ற மற்றும் மேல்முறையீட்டு நீதிமன்றங்களில் நியமனங்கள் முழுவீச்சுடன் மேற்கொள்ளப்பட்டு வருவதாக மத்திய நிதியமைச்சர் திருமதி நிர்மலா சீதாராமன் கூறியுள்ளார்.
சென்னையில் தேசிய கம்பெனி சட்ட மேல்முறையீட்டு நீதிமன்றத்தின் புதுப்பிக்கப்பட்ட வளாகத்தை மத்திய நிதியமைச்சர் திறந்து வைத்து உரையாற்றினார்.
நிகழ்ச்சியில் பேசிய அவர், ‘’சென்னையில் தேசிய கம்பெனி சட்ட மேல்முறையீட்டு நீதிமன்றத்தின் கிளை மிகச்சரியான நேரத்தில் அமைக்கப்பட்டது, மேலும் இரண்டு கிளைகளில் ஒன்று விரைவில் செயல்படும். வழக்குகளைக் கையாளுவதில் 50 சதவீத வெற்றி பெறப்பட்டுள்ளது. மொத்தமுள்ள 578 வழக்குகளில், 200க்கும் மேற்பட்டவை முடித்து வைக்கப்பட்டுள்ளன. தேசிய கம்பெனி சட்ட நீதிமன்றம், மேல்முறையீட்டு நீதிமன்றம் ஆகிய இரண்டிலும் முன்னேற்றம் பெறுவது ஊக்கமளிக்கிறது’’ என்று கூறினார்.
நீதித்துறை மற்றும் தொழில்நுட்ப பிரிவு விரைவில் நிரப்பப்படாதது குறித்து வெளியில் எப்போதுமே சிறிது அதிருப்தி உள்ளதாக கூறிய அவர், இந்த விஷயத்தை அரசு மிகவும் தீவிரமாக எடுத்துக் கொண்டதுடன், பல நியமனங்கள் முழு வேகத்துடன் செய்யப்பட்டுள்ளன என்றார்.
முன்னாள் நிதியமைச்சர் அருண் ஜேட்லி, இந்த மசோதாவை முன்னோடியாகக் கொண்டு, 2019க்குப் பிறகும் விரைவான திருத்தங்களை வலியுறுத்தினார். அரசு தரப்பில் அடிக்கடி எந்த தயக்கமும் இன்றி சட்டத்தை செம்மைப்படுத்தும் முயற்சி மேற்கொள்ளப்பட்டு வருகிறது என்று திருமதி நிர்மலா சீதாராமன் கூறினார்.
‘’சட்டத்தை வலுவானதாகவும், நிகழ்நேரத்திலும் தொழில்துறையின் சவால்களை எதிர்கொள்ளவும், தொழில்துறையின் தேவையை நிவர்த்தி செய்யவும் சட்டத் திருத்தம் தேவை என்று கூறுவதற்கு எந்தத் தயக்கமும் இல்லாமல் திருத்தங்களைச் செய்துள்ளேன்.திருத்தங்களை மேற்கொள்ள எப்போதும் நல்ல மனப்பான்மையும் ஒத்துழைப்பும் இருந்து வருகிறது, அந்தத் திருத்தங்கள் வருவதில் எந்தக் கேள்வியும் தயக்கமும் தடையும் இருந்ததில்லை’’ என்று அவர் கூறினார்.
‘’சில சந்தர்ப்பங்களில், முடிவெடுக்கும் வல்லுநர்களின் மட்டத்தில் முடிவெடுப்பதில் சில 'ஆர்வம்' இயங்குகிறது. இது எங்கள் கவனத்திற்கு வந்ததும், நீதித்துறையின் ஆலோசனையுடன், 'அது' அதிகம் பரவாமல் இருக்க, வெளிப்படையான செயல்முறை இருக்க வேண்டும் என்பதால், சரியான நடவடிக்கை எடுத்துள்ளோம். இத்தகைய நடவடிக்கைகளால், முதலீட்டாளர்களின் தயக்கம் நீக்கப்பட்டுள்ளன’’ என்று அவர் கூறினார்.
பேச்சுவார்த்தைகள் மூலம், குறைபாடுகளைக் களைந்து நடைமுறைகளை எளிதாக்கினால், முதலீட்டாளர்களின் மனதில் அதிக நம்பிக்கை வரும். இந்தியா ஒரு சிறந்த வலுவான அமைப்பைக் கொண்டுள்ளதுடன், நாட்டிற்கு வரும் முதலீட்டாளர்களுக்கு நம்பிக்கையை அளிக்கிறது என்பது இப்போது நிரூபணமாகியுள்ளது என்று அவர் தெரிவித்தார்.
ஆயுஷ்
இந்திய சர்வதேச வர்த்தகச் சந்தை 2021-ல் ஆயுர்வேத உணவு பொருட்கள் : அரங்கம் அமைக்கிறது ஆயுஷ் அமைச்சகம்
நீரிழிவு, உடல் பருமன், நாள்பட்ட வலிகள் மற்றும் ரத்த சோகை உள்ளவர்கள் சமைத்து சாப்பிடக் கூடிய ஊட்டச்சத்து உணவு பொருட்கள், தில்லியில் நடைபெறும் இந்திய சர்வதேச வர்த்தகச் சந்தையில், ஆயுஷ் அமைச்சகம் அமைக்கும் 10ம் எண் அரங்கில் விற்பனை செய்யப்படவுள்ளன.
இந்த ஊட்டச்சத்து மருந்துகள் உணவு பொருட்களில் இருந்து எடுக்கப்பட்டவை. அடிப்படை ஊட்டசத்துக்களுடன், கூடுதல் சுகாதார பலன்களையும் இது அளிக்கும். பொடி வடிவில் உள்ள இந்த மருந்து உணவுகளை ஆயுஷ் அமைச்சகத்தின் கீழ் உள்ள இந்திய ஆயுர்வேத மையத்தின்  ஆராய்ச்சியாளர்கள் உருவாக்கியுள்ளனர்.
மிட்டாய், பசியை தூண்டும் பொடி, மாவு மற்றும் லட்டு ஆகியவை இந்த ஆயுர்வேத உணவு பொருட்களில் அடங்கும். இதில் உணவு தயாரிப்பு முறைகள், சுகாதார பலன்கள் ஆகியவை இருக்கும்.
இந்த அரங்கில் ஆயுர்வேத மருத்துவர்கள், இலவச ஆலோசனைகளையும் வழங்குவர். இந்த அரங்கில் யோகா பயிற்சியும் அளிக்கப்படும். இந்திய பாரம்பரிய மருத்துவ முறைகள் பற்றி கேட்கப்படும் கேள்விகளுக்கு பதில் அளிக்கும் இளைஞர்களுக்கு கவர்ச்சிகரமான பரிசுகளும் இந்த அரங்கில் வழங்கப்படும். இங்கு வரும் பார்வையாளர்கள், மூலிகை அல்வா, நெல்லி முரப்பா , குல்கந்து மற்றும் யுனானி மூலிகை தேநீர் உட்பட பல வகை ஆயுர்வே உணவுகளை ருசி பார்க்க முடியும்.
நாளை  முதல் 18ம் தேதி வரை நடைபெறும் இந்திய சர்வதேச வர்த்தக கண்காட்சியின் முதல் 5 நாட்கள் வர்த்தகர்கள் மற்றும் முதலீட்டாளர்களுக்கு ஒதுக்கப்பட்டுள்ளது. நவம்பர் 19ம் தேதி இந்த வர்த்தக சந்தையை பொதுமக்கள் பார்வையிடலாம்.
சுதந்திர இந்தியாவின் 75வது ஆண்டில் நடத்தப்படும் இந்தாண்டு இந்திய சர்வதேச வர்த்தகக் கண்காட்சி, தற்சார்பு இந்தியா அடிப்படையில் நடத்தப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1771489
சமூக நிதி மற்றும் அதிகாரமளித்தல் அமைச்சகம்
மாற்றுத்திறன் குறித்த மத்திய ஆலோசனை வாரியத்தின் 5வது சந்திப்பு
மத்திய சமுகநீதி மற்றும் அதிகாரமளித்தல் துறை அமைச்சர் டாக்டர் வீரேந்திர குமார் தலைமையில் இன்று  மாற்றுத்திறன் குறித்த மத்திய ஆலோசனை வாரியத்தின் 5வது கூட்டம் புதுதில்லி விஞ்ஞான் பவனில் நடைபெற்றது. இந்த கூட்டத்தில் அமைச்சகத்தின் இணையமைச்சர் செல்வி பிரதிமா பவுமிக், 12 மாநிலங்கள் மற்றும் யூனியன் பிரதேசங்களின் அமைச்சர்கள், மூத்த அதிகாரிகள் பல்வேறு அமைப்புகளின் பிரதிநிதிகள் கலந்துகொண்டனர்.
மாற்றுத் திறனாளிகளுக்கான உரிமைகள் குறித்த விதிகளை அறிவிக்கை செய்யவேண்டும் என்றும் மாநில ஆலோசனை வாரியங்களையும், மாவட்ட அளவிலான குழுக்களையும், மாவட்ட அளவில் சிறப்பு நீதிமன்றங்களையும் விரைந்து அமைக்கவேண்டும் என்றும் மாநிலங்களையும், யூனியன் பிரதேசங்களையும் மத்திய ஆலோசனை வாரியம் அறிவுறுத்தியது. மாற்றுத் திறனாளிகளுக்கான தனித்துவ அடையாள அட்டை திட்டத்தை விரைவுப்படுத்துமாறு அறிவுறுத்திய வாரியம், அப்போதுதான் 2022 ஆகஸ்ட் மாத வாக்கில் முழுமைத் தன்மையை எட்டமுடியும் என்று கூறியது. மேலும் மாற்றுத் திறனாளிகள் கவுரவமான வாழ்க்கையை நடத்த அவர்களுக்கான உதவித் தொகையை அதிகரிக்க வேண்டும் என்றும் அறிவுறுத்தியது.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1836780
வணிகம் மற்றும் தொழில்துறை அமைச்சகம்
முன்னேற்றத்துக்கான இந்திய –பசிபிக் பொருளாதார கட்டமைப்பின் இரண்டாவது அமைச்சர்கள் அளவிலான கூட்டம்
முன்னேற்றத்துக்கான இந்திய –பசிபிக் பொருளாதார கட்டமைப்பின் இரண்டாவது அமைச்சர்கள் அளவிலான கூட்டம் அமெரிக்காவின் டெட்ராய்ட் நகரில் நேற்று நடைபெற்றது. மத்திய வர்த்தகம் மற்றும் தொழில்துறை, நுகர்வோர் விவகாரங்கள், உணவு மற்றும் பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் காணொலி மூலம் இக்கூட்டத்தில் பங்கேற்றார்.
டோக்கியோவில், அமெரிக்கா மற்றும் இந்தோ-பசிபிக் பிராந்தியத்தின் மற்ற கூட்டாளர் நாடுகளால் ஐபிஇஎப் கடந்த ஆண்டு மே 23 அன்று கூட்டாக தொடங்கப்பட்டது. ஆஸ்திரேலியா, புருனே, பிஜி, இந்தியா, இந்தோனேசியா, ஜப்பான், கொரியா குடியரசு, மலேசியா, நியூசிலாந்து, பிலிப்பைன்ஸ், சிங்கப்பூர், தாய்லாந்து, வியட்நாம், அமெரிக்கா ஆகிய 14 நாடுகளை ஐபிஇஎப் கொண்டுள்ளது. பிராந்தியத்தில் வளர்ச்சி, அமைதி மற்றும் செழிப்பு ஆகியவற்றை முன்னேற்றும் குறிக்கோளுடன் கூட்டாளர் நாடுகளிடையே பொருளாதார ஈடுபாட்டை வலுப்படுத்த முயல்கிறது.
இந்த அமைச்சர்கள் கூட்டத்தில், விநியோக சங்கிலியின்  கீழ் பேச்சுவார்த்தைகள் பெருமளவு முடிவடைந்தன; மற்ற மூன்று தூண்களின் கீழ் நல்ல முன்னேற்றம் பதிவாகியுள்ளது.
இதில் உரையாற்றிய மத்திய அமைச்சர் திரு பியூஷ் கோயல், வணிக தொடர்ச்சியை சிறப்பாக உறுதி செய்வதற்கும், தளவாடங்கள் மற்றும் இணைப்பை மேம்படுத்துவதற்கும் இடையூறுகளைத் தணிப்பதற்கான ஒத்துழைப்பு, முக்கியமான துறைகளில் முதலீடுகளை ஊக்குவித்தல் மற்றும் முக்கியப் பொருட்களின் உற்பத்தி, விநியோகம் மற்றும் மதிப்பு சங்கிலிகளை ஒருங்கிணைப்பதன் அவசியம் குறித்து வலியுறுத்தினார்.
குறைந்த செலவில் நீண்ட கால பருவநிலை நிதி திரட்டுதல் மற்றும் தூய்மையான எரிசக்தி தொழில்நுட்பங்களுக்கான மேம்பட்ட அணுகல் போன்ற செயல் சார்ந்த கூறுகளை மையமாகக் கொண்டு கவனம் செலுத்துவதை இந்தியா விரும்புகிறது என்று அவர் கூறினார்.
ஊழலற்ற நிர்வாகத்தை வழங்குவதற்காக இந்தியாவின் சட்டம் மற்றும் நிர்வாக கட்டமைப்பை மேம்படுத்த பிரதமர் திரு நரேந்திர மோடியின் ஆற்றல்மிக்க தலைமையின் கீழ் இந்தியா எடுத்துள்ள வலுவான நடவடிக்கைகளை அமைச்சர் விளக்கினார்.
பிரதமர் அலுவலகம்
இந்தியாவின் பாதுகாப்பு உற்பத்தி முதன்முறையாக ரூ.1 லட்சம் கோடி அளவைத் தாண்டியுள்ளதற்கு பிரதமர் பாராட்டு
இந்தியாவின் பாதுகாப்புத்துறை உற்பத்தி முதன்முறையாக ரூ.1 லட்சம் கோடி என்னும் மைல்கல்லை கடந்துள்ளதற்கு பிரதமர் திரு நரேந்திர மோடி பாராட்டு தெரிவித்துள்ளார்.
பாதுகாப்பு துறை அமைச்சரின் ட்வீட்டிற்குப் பதிலளித்த பிரதமர் கூறியிருப்பதாவது:
“இது ஒவ்வொரு இந்தியரின் முகத்திலும் புன்னகையை வரவழைக்கும் சாதனையாகும்.
இத்துறையில் ஈடு இணையற்ற ஆர்வத்தை வெளிப்படுத்தும் இந்திய மக்களுக்கு வாழ்த்துகள். இந்தத் துறையில் மேலும் வளர்ச்சியடைவதற்கான பாதையில் நாம் நன்றாக பயணிக்கிறோம்."
பிரதமர் அலுவலகம்
மகளிர் குத்துச்சண்டை 75 கிலோ கிராம் எடைப்பிரிவில் வெள்ளிப் பதக்கம் வென்ற லவ்லினா போர்கோஹெய்னுக்குப் பிரதமர் வாழ்த்து தெரிவித்துள்ளார்
ஆசிய விளையாட்டுப் போட்டிகளில் மகளிர் குத்துச்சண்டை 75 கிலோ கிராம் எடைப்பிரிவில் வெள்ளிப் பதக்கம் வென்ற லவ்லினா போர்கோஹெய்னுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் தளத்தில் பிரதமர் பதிவிட்டுள்ளதாவது:
“மகளிர் குத்துச்சண்டை 75 கிலோ கிராம் எடைப்பிரிவில் வெள்ளிப் பதக்கம் வென்ற லவ்லினா போர்கோஹெய்னுக்கு @LovlinaBorgohai வாழ்த்துகள்.
தனது அசாதாரண திறமை மற்றும் நுட்பத்தை வெளிப்படுத்தியதன் மூலம், நம் தேசம் கொண்டாடுவதற்கு ஒரு சிறந்த காரணத்தை அவர் வழங்கியுள்ளார். அவர் தொடர்ந்து முன்னேறி, இந்தியாவுக்குப் பெருமை சேர்க்கட்டும்."
-----------
SMB/ANU/ BR/KV
(
பாதுகாப்பு அமைச்சகம்
சரக்கு விமானத்திற்கு வானத்திலேயே எரிபொருள் நிரப்பும் முறையில் புதிய சாதனை படைத்துள்ளது இந்திய விமானப் படை
வானத்தில் இருந்தபடியே முன்கூட்டி எச்சரிக்கை செய்து, கட்டுப்படுத்தும் செயல்களில் தனித்திறமை மிக்க இந்திய விமானப் படையின் பொருட்களை ஏற்றிச் செல்லும் எம்ப்ரேர் விமானம், அதற்கு நிர்ணயிக்கப்பட்ட கால அளவிற்கும் மேலாக பறப்பதற்கு உதவும் வகையில் வானத்தில் இருந்தபடியே எரிபொருள் நிரப்பும் முறையை வெற்றிகரமாக நிகழ்த்திக் காட்டியுள்ளது. எம்ப்ரேர் ரக விமானத்தில் இத்தகைய செயல்முறையை நிகழ்த்திக் காட்டியது இதுவே முதல் முறையாகும்.
இந்திய விமானப் படை விமானிகளால் செயல்படுத்தப்படும் இந்த வானத்திலிருந்தபடியே ஒரு விமானத்திலிருந்து மற்றொரு விமானத்திற்கு எரிபொருளை நிரப்பும் முறையில், இவ்வாறு எரிபொருளைப் பெறும் விமானம் தனது எரிபொருள் நிரப்பப் பயன்படும் குழாயை எரிபொருளை எடுத்துவரும் விமானத்தின் பின்னால் தொங்கிக் கொண்டு வரும் கூடை போன்ற மிதவைக் கட்டைக்குள் மிகச் சரியாகப் பொருந்தும் வகையில் விமானத்தை ஒரே நிலையில் நிற்க வேண்டியிருக்கும். இத்தகைய செயலை செய்வதற்கு விமானிக்கு தனித்துவம் மிக்க திறன் தேவைப்படும். இந்தச் செயல்பாட்டை மேற்கொள்ளும்போது இரண்டு விமானங்களுமே ஒரே மாதிரியான நிலையில் பறந்தபடி செயல்பட வேண்டியிருக்கும். இத்தகைய திறமையுள்ளது என்பதை நிகழ்த்திக் காட்டியுள்ள உலகத்தின் விமானப் படைகளில் இந்திய விமானப் படையும் ஒன்றாகியுள்ளது. இந்த வகையில் வானத்தில் இருந்தபடியே கண்காணிப்பது, கட்டுப்படுத்துவது என்ற செயல்பாட்டை மேற்கொள்ளும் எம்ப்ரேர் வகை விமானமும் தனது திறமையை இப்போது நிரூபித்துள்ளது. வானத்தில் பறந்தபடியே 10 நிமிடம் எரிபொருள் நிரப்புவதன் மூலம் கூடுதலாக நான்கு மணி நேரம் பறப்பதற்கான திறன் கிடைக்கும். இந்தச் சாதனையானது இந்திய விமானப் படையின் செயல்திறனை மிகச் சிறந்த வகையில் ஊக்குவிப்பதாகவும் அமைந்துள்ளது.
(Visitor Counter : 106
ஆயுஷ்
சர்வதேச யோகா தினம் 2021: ஜூன் 21 அன்று தொலைக்காட்சியில் ஒளிபரப்பாகும் முதன்மை நிகழ்ச்சியின் முக்கிய அம்சமாக பிரதமரின் உரை இருக்கும்
கொவிட்-19 பெருந்தொற்றின் காரணமாக அமலில் உள்ள கட்டுப்பாடுகளை கருத்தில் கொண்டு, சர்வதேச யோகா தினம்-2021-ன் முதன்மை நிகழ்ச்சி தொலைக்காட்சி மூலம் ஒளிபரப்பப்படும். இதன் முக்கிய அம்சமாக பிரதமரின் உரை இருக்கும்.
தூர்தர்ஷனின் அனைத்து அலைவரிசைகளிலும் 2021 ஜூன் 21 அன்று காலை 6:30 மணிக்கு ஒளிபரப்பாக உள்ள இந்த நிகழ்ச்சியில் ஆயுஷ் இணை அமைச்சர் திரு கிரண் ரிஜிஜூவின் உரை மற்றும் மொரார்ஜி தேசாய் தேசிய யோகா நிறுவனத்தின் யோகா செயல்முறை விளக்கம் உள்ளிட்டவையும் இடம்பெறும்.
கொவிட்-19 பெருந்தொற்றின் காரணமாக அனைவரின் கவனமும் ஆரோக்கியத்தின் மீது திரும்பியுள்ள நிலையில் சரியான நேரத்தில் யோகா தினம் கொண்டாடப்படுகிறது. பொது சுகாதாரத்தை மேம்படுத்துவதில்
யோகாவின் செயல்திறனை எடுத்துக்காட்டும் வகையில், ஜூன் 21-ஐ சர்வதேச யோகா தினமாக ஐக்கிய நாடுகள் சபை அங்கீகரித்துள்ளது குறிப்பிடத்தக்கது.
பிரதமர் திரு நரேந்திர மோடி எடுத்த முயற்சியால் 2014 டிசம்பரில் ஐக்கிய நாடுகள் பொதுச் சபையில் சர்வதேச யோகா தின தீர்மானம் நிறைவேற்றப்பட்டது.
ஒருமனதாக நிறைவேற்றப்பட்ட இந்த தீர்மானம் ஒரு சாதனையாகும். 2015-ம் ஆண்டிலிருந்து சர்வதேச யோகா தினம் உலகெங்கிலும் ஒரு மக்கள் இயக்கமாக உருவெடுத்து வருகிறது.
பெருந்தொற்றின் காரணமாக யோகாவின் பலன்கள் மீது முன்னெப்போதையும் விட மக்கள் தற்போது அதிக கவனம் செலுத்தி வரும் நிலையில், ஆயுஷ் அமைச்சகம் இதை கவனத்தில் கொண்டு நடவடிக்கைகளை எடுத்து வருகிறது. யோகப் பயிற்சிகளை தொடர்ந்து மேற்கொண்டால் நோய் எதிர்ப்பு சக்தி அதிகரித்து கொரோனா கட்டுக்குள் வரும் என்பதை அமைச்சகத்தின் அறிவுறுத்தல்கள் எடுத்துரைத்துள்ளன.
பிரதமரின் உரையை தொடர்ந்து யோகா செயல்முறை விளக்கம் காலை 7 முதல் 7.45 வரை நடக்கும். இதைத் தொடர்ந்து 15 ஆன்மிக தலைவர்கள் மற்றும் யோகா குருக்கள் தங்களது செய்திகளை பகிர்ந்து கொள்வார்கள். குருதேவர் ஸ்ரீ ஸ்ரீ ரவிசங்கர், சத்குரு ஜக்கி வாசுதேவ், டாக்டர் எச் ஆர் நாகேந்திரா, திரு கமலேஷ் படேல், டாக்டர் வீரேந்திர ஹெக்டே, டாக்டர் ஹம்சாஜி ஜெயதேவா, திரு ஓ பி திவாரி, சுவாமி சிதானந்த சரஸ்வதி, டாக்டர் சின்மய் பாண்டே, முனி ஸ்ரீ சாகர் மகராஜ், சுவாமி பரத் பூஷன், டாக்டர் விஷ்வாஸ் மண்டலிக், சகோதரி பி கே ஷிவாணி ,திரு எஸ் ஸ்ரீதரன் மற்றும் திருமிகு ஆன்டாய்நெட் ரோஸி ஆகியோர் தங்களது கருத்துகளை பகிர்ந்து கொள்வார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetailm.aspx?PRID=1728537
விவசாயத்துறை அமைச்சகம்
பஷூ சிக்கிட்சக் மஹாசங்க் வலைதளத்தைக் கால்நடை பராமரிப்பு, பால்வளம் மற்றும் மீன்வளத்துறைச் செயலர் தொடங்கிவைத்தார்
கால்நடைப் பராமரிப்புத் துறைக்காகப் பிரத்யேகமான www.pashuchikitsakmahasangh.in என்ற வலைதளத்தைக் கால்நடை பராமரிப்பு, பால்வளம் மற்றும் மீன்வளத்துறைச் செயலர் திரு தருண் ஸ்ரீதர் தொடங்கி வைத்தார். தகவல் தளத்தை மேம்படுத்தி, அவற்றைப் பகிர்ந்துகொள்ளும் வகையில், திறன்மிக்க தளமாக இதனை மேம்படுத்துமாறு பஷூ சிக்கிட்சக் மஹாசங்-ஐ திரு. தருண் ஸ்ரீதர் கேட்டுக்கொண்டார். விவசாயிகளின் வருமானத்தை இருமடங்காக்குவதில், கால்நடை பராமரிப்பின் பங்கு என்பது குறித்து பஷூ சிக்கிட்சக் மஹாசங் ஏற்பாடு செய்திருந்த கருத்தரங்கில் இதனை மேலும் தெரிவித்தார்.
கால்நடைகளுக்கு வரும் வாய் நோய்கள் மற்றும் உயிர்க்கொல்லி நோய்களுக்கு ஒரே வகையான தடுப்பூசியை உருவாக்குவது குறித்த ஆய்வை மேற்கொள்ள குழு ஒன்றை அமைக்கவிருப்பதாகச் செயலர் தெரிவித்தார்.
மேலும் விவரங்களுக்கு www.pib.nic.in என்ற இணையதளத்தைப் பார்க்கவும்.
----
(Visitor Counter : 103
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கொவிட்-19க்கு எதிரான போராட்டத்தில் முன்களத்தில் இருப்பவர்களுக்கு iGOT என்ற இ-கற்றல் வசதியை அளிக்கிறது பணியாளர் நலன் மற்றும் பயிற்சித் துறை
கொவிட்-19க்கு எதிரான போராட்டத்தில் இருக்கும் அனைத்து சுகாதாரப் பணியாளர் மற்றும் இதர பணியாளர்களுக்குப் பயிற்சி அளிக்க டிஜிட்டல் தளம் ஒன்றை இந்திய அரசின் கீழ் செயல்படும் அலுவலர் நலன் மற்றும் பயிற்சித் துறை அறிமுகம் செய்துள்ளது
கொவிட்-19க்கு எதிரான போராட்டத்தில் முன்களத்தில் நிற்கும் அலுவலர்கள் அனைவருக்கும், நோய்த் தொற்று கையாளுதல் தொடர்பான பயிற்சிகள் அளித்தல் மற்றும் சமீபத்திய தகவல்களை அளிக்கும் வகையிலான இ-கற்றல் தளம் ஒன்றை  அறிமுகம் செய்வதாக மத்திய பணியாளர் நலன் மற்றும் பயிற்சித் துறை அறிவித்துள்ளது. இரண்டாம் கட்ட நிலையில் பணியாற்றுபவர்களுக்கு இதற்கான பயிற்சிகள் அளிப்பதன் மூலம், அவசர சூழ்நிலை காலங்களின் சவாலை சமாளிக்க இந்தியா மேலும் தன்னை ஆயத்தப்படுத்திக் கொள்ள முடியும்.
டாக்டர்கள், நர்ஸ்கள், துணை மருத்துவ அலுவலர்கள், தூய்மைப் பணியாளர்கள், தொழில்நுட்ப அலுவலர்கள், நர்சிங் துணை நிலை தாதிகள் , மத்திய மற்றும் மாநில அரசு அதிகாரிகள், மக்கள் பாதுகாப்பு அதிகாரிகள், பல்வேறு காவல் துறை அமைப்புகள், என்.சி.சி., நேரு யுவ கேந்திர சங்கதன், என்.எஸ்.எஸ்., இந்திய செஞ்சிலுவைச் சங்கம், பாரத சாரணர் மற்றும் வழிகாட்டிகள் மற்றும் பிற தன்னார்வலர்களுக்கு உதவும் வகையில் இது வடிவமைக்கப்பட்டுள்ளது.
திறமையானவர்களால் வடிவமைக்கப்பட்டு, குறிப்பிட்ட பிரிவினருக்கான வகையிலான விஷங்களைக் கொண்டதாக, பயனாளர் அனைவரும் தாம் இருக்கும் வீடு அல்லது பணியிடத்தில் இருந்தவாறு, தன்னிடம் இருக்கும் டிஜிட்டல் சாதனத்தை பயன்படுத்தி இந்த வசதியைப் பெறலாம். மக்கள் தொகை தேவைக்கு ஏற்ப iGOT தளம் வடிவமைக்கப்பட்டுள்ளது. வரக்கூடிய வாரங்களில் சுமார் 1.50 கோடி பணியாளர்கள் மற்றும் தன்னார்வலர்கள் இதன் மூலம் பயிற்சி பெறுவார்கள். தொடக்க நிலையில் 9 கல்வித் திட்டங்கள் இதில் தொடங்கப்பட்டுள்ளன. கொவிட் தாக்குதலின் அடிப்படைகள், ஐ.சி.யூ. கவனிப்பு, வென்டிலேட்டர் கையாளுதல், மருத்துவ ரீதியாகக் கையாளுதல், முழு உடல் பாதுகாப்பு கவச உடை மூலம் நோய்த் தொற்றைத் தடுத்தல், நோய்த் தொற்று கட்டுப்பாடு மற்றும் தடுத்தல், தனிமை முகாம் மற்றும் தனிமைப்படுத்தி சிகிச்சை, ஆய்வக சாம்பிள் சேகரிப்பு மற்றும் மருத்துவப் பரிசோதனை, கொவிட் 19 பாதித்தவர்களைக் கையாளுதல், கொவிட் 19 பயிற்சி போன்ற தலைப்புகளில் இந்த பாடத் திட்டங்கள் உள்ளன.
கொவிட் 19 குறித்த சமீபத்திய தகவல்களை அறிந்து கொள்வதன் மூலம், ஒரே தளத்தில் அனைத்துத் தகவல்களையும் அறிந்து கொள்வதன் மூலம் இப்போதுள்ள நிலைமையைக் கையாளுதல் மற்றும் அவசர நிலை தேவைகளை கையாளுதலுக்கான வழிமுறைகளை கொவிட் - வீரர்கள் கற்றுக்கொள்ளும் அணுகுமுறையுடன் இது தயாரிக்கப்பட்டுள்ளது. எந்த நேரத்திலும், எந்த இடத்தில் இருந்தும் வரும் கணக்கற்ற கோரிக்கைகளுக்கு ஏற்ப சேவைகள் அளிக்கும் வகையில் இது உருவாக்கப்பட்டுள்ளது. வீட்டு கம்ப்யூட்டர்கள் அல்லது செல்போன்களில் இருந்து, பயன்படுத்துவதற்கு எளிதான வழிகாட்டுதல்களைப் பின்பற்றி, இந்தத் தளத்தில் நுழைய முடியும். அதனால் எல்லோரும் இதைப் பயன்படுத்த முடியும்.
இத்தகைய தேவைகளைப் பூர்த்தி செய்யும் வகையிலான iGOT தளம் பின்வரும் இணையதள முகவரியில் தொடங்கப்பட்டுள்ளது - https://igot.gov.in . இந்த தளத்தின் முதலாவது வெர்சனை Google Chrome மற்றும் Mozilla Firefox பிரவ்சர்கள் மூலம் அணுகலாம். அடுத்து வரும் வெர்சன்களை, பிற பிரவ்சர்கள் மூலமாகவும் அணுகலாம்.